Zarjadniski zwjazk Při Klóšterskej wodźe klětu předsydu woli
Pančicy-Kukow (SN/MWj). Po sydom lětach skónči so 31. julija 2022 hamtska doba předsydy zarjadniskeho zwjazka Při Klóšterskej wodźe Měrka Domaški. Tale tema drje njesteješe na dnjowym porjedźe wčerawšeho posedźenja zhromadźizny zaměroweho zwjazka, kotraž so prěni raz w ponowjenych rumnosćach běrowoweho twarjenja w Pančicach-Kukowje wotmě. Přiwšěm zastupjerjo pjeć sobustawskich gmejnow wo tym porěčachu. Na pokiw Tomaša Bjeńša (Ralbicy-Róžant) mjenujcy měli wo tym tak zahe kaž móžno rěčeć, zo bychu dosć wulku ličbu zajimcow docpěli, kotřiž móhli so za tule „wurjadnu a derje płaćenu funkciju“ přizjewić, Bjeńš wuzběhny.
szl_Latn szl_Latn